CELEX: 32015D0927
Language: hu
Date: 2015-06-09 00:00:00
Title: A Politikai és Biztonsági Bizottság (KKBP) 2015/927 határozata (2015. június 9.) a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC KDK) misszióvezetőjének kinevezéséről és az EUSEC/1/2012 határozat (EUSEC/1/2015) hatályon kívül helyezéséről

17.6.2015   
            
            
               HU
            
            
               Az Európai Unió Hivatalos Lapja
            
            
               L 150/21
            
         A POLITIKAI ÉS BIZTONSÁGI BIZOTTSÁG (KKBP) 2015/927 HATÁROZATA
   (2015. június 9.)
   a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC KDK) misszióvezetőjének kinevezéséről és az EUSEC/1/2012 határozat (EUSEC/1/2015) hatályon kívül helyezéséről
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC KDK]) szóló, 2010. szeptember 21-i 2010/565/KKBP tanácsi határozatra (1) és különösen annak 8. cikkére,
   mivel:
   
               (1)
            
            
               A 2010/565/KKBP határozat 8. cikke értelmében a Politikai és Biztonsági Bizottság (PBB) – az Európai Unióról szóló Szerződés 38. cikke harmadik bekezdésének megfelelően – felhatalmazással bír arra, hogy az EUSEC KDK politikai ellenőrzése és stratégiai irányítása céljából meghozza a megfelelő határozatokat, beleértve a misszióvezető kinevezésére vonatkozó határozatot.
            
         
               (2)
            
            
               A Tanács 2015. június 8-án elfogadta a (KKBP) 2015/883 a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC KDK) szóló 2010/565/KKBP határozat módosításáról és 2016. június 30-ig történő meghosszabbításáról szóló határozatot (2).
            
         
               (3)
            
            
               A PBB 2012. október 2-án elfogadott EUSEC/1/2012 határozatában (3) Jean-Louis NURENBERG ezredest nevezte ki az EUSEC KDK misszióvezetőjévé.
            
         
               (4)
            
            
               Az Unió külügyi és biztonságpolitikai főképviselője javasolta, hogy az EUSEC KDK misszióvezetőjévé a 2015. július 1-jétől kezdődő egyéves időszakra Jean-Louis NURENBERG ezredes helyébe Johan DE LAERE ezredest nevezzék ki,
            
         ELFOGADTA EZT A HATÁROZATOT:
   1. cikk
   A Politikai és Biztonsági Bizottság Johan DE LAERE ezredest nevezi ki a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC KDK) misszióvezetőjévé a 2015. július 1-jétől2016. június 30-ig.
   2. cikk
   A Politikai és Biztonsági Bizottság EUSEC/1/2012 határozata 2015. július 1-jétől hatályát veszti.
   3. cikk
   Ez a határozat az elfogadásának napján lép hatályba.
   Ezt a határozatot 2015. július 1-jétől kell alkalmazni.
   
      Kelt Brüsszelben, 2015. június 9-én.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 248., 2010.9.22., 59. o.
   
   
      (2)  A Tanács (KKBP) 2015/883 határozata (2015. június 8.) a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC KDK) szóló 2010/565/KKBP határozat módosításáról és meghosszabbításáról (HL L 143., 2015.6.9., 14. o.).
   
      (3)  A Politikai és Biztonsági Bizottság EUSEC/1/2012 határozata (2012. október 2.) a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC RD Congo [helyesen: EUSEC KDK]) misszióvezetőjének kinevezéséről (HL L 272., 2012.10.6., 19. o.).